ועדת החינוך והתרבות, כנסת 15, פרוטוקול מספר 426, 2002-03-06 09:30

זבולון אורלב: בשעה טובה ומוצלחת מונחות בפנינו תקנות לחוק זכויות התלמיד שהיו אמורות להיות מוכנות כמדומני בחודש אוגוסט.

זבולון אורלב: אני מבין שחוץ מהתקנות יש בעיה עם הצו.

זבולון אורלב: אני מקדם בברכה את התלמידים שלומדים בחטיבת הביניים בלקיע.

זבולון אורלב: ברוכים הבאים.

זבולון אורלב: אם תהיה לכם שאלה או הערה, בבקשה.

יצחק קדמן: אז עוררו בעיקר אנשי הייעוץ המשפטי של משרד החינוך בעיה ואמרו שאי-אפשר לקרוא לילד בשמו.

יצחק קדמן: כלומר, אסור לומר שבתי-הספר החרדיים או החינוך העצמאי יהיו פטורים מסעיפים אלה ואלה.

יצחק קדמן: הטענה הייתה אז שאין מושג כזה ולכן צריך להשתמש במושגים אחרים.

זבולון אורלב: להרחיב את זה על החינוך המוכר שאינו רשמי, לעניות דעתי אפשר לסיים את זה בישיבה שתארך בין עשר דקות לרבע שעה.

זבולון אורלב: איזה שיקול דעת יש כאן?

זבולון אורלב: מישהו יכול להסביר לי מה שיקול הדעת כאן?

זבולון אורלב: תסבירו לי נקודה אחת לשיקול דעת.

זבולון אורלב: הרי זה כל החוק.

זבולון אורלב: הרי אנחנו חשבנו שזה חל עליהם אוטומטית וחשבנו שזה רק בגלל החרדים, אבל התברר לנו – למרות שהיו לנו עשרים ישיבות בעניין הזה – שהחמצנו קצת.

זבולון אורלב: ישיבה אחת של רבע שעה תפתור כאן את הבעיה.

מירב ישראלי: מאחר שאין הגדרה, בהגדרות צריך להוסיף הגדרה של תקנות העברה כי זה מופיע בהמשך.

מירב ישראלי: בסעיפים 3 ו4- מדובר בעצם על ההחלטה כאשר בטרם שמקבלים החלטה על הרחקת תלמיד לצמיתות צריך לקיים דיון.

מירב ישראלי: צריך להסביר את המבנה ואיך זה הולך.

מירב ישראלי: לפי תקנות העברה מי שיכול להגיש בקשה להעברה של תלמיד, זה מנהל מוסד החינוך.

מירב ישראלי: הוא מגיש בקשה וההחלטה האם להעביר היא ברשות החינוך המקומית.

מירב ישראלי: זאת אומרת שיש כאן שני שלבים.

מירב ישראלי: יש את השלב עד שהמנהל מגיש את הבקשה, ואני הבנתי את התקנות בצורה כזאת שלפני שהוא מגיש את הבקשה, הוא עושה שימוע לתלמיד בבית-הספר, במוסד החינוך, ואחר-כך הבקשה עוברת לרשות החינוך המקומית ושם לפי תקנות העברה יש תקנה לפיה הם רואים דוחות, הם רואים את מה שמנהל בית-הספר מעביר להם והם מחליטים.

מירב ישראלי: כאן יש רק שימוע אחד.

מירב ישראלי: אני מבינה שיש שימוע לפני שהמנהל מחליט אם להגיש את הבקשה.

מירב ישראלי: למעשה אין שימוע לפני רשות החינוך המקומית, לפני שהיא דנה.

מירב ישראלי: זה מה שקיים כרגע בתקנות.

דורית מורג: האמת שקיימנו על זה הרבה דיונים במשרד המשפטים, בחנו ופירטנו את תקנות ההעברה לפני ולפנים וזה מראה את הקושי משום שאנחנו מדברים בשתי מערכות חוקים שצריכות להשתלב האחת עם השנייה וניסינו לשלב אותן עד כמה שאפשר.

דורית מורג: לכן אמרנו שבתקנות ההעברה יש העברה לפי בקשת מנהל מוסד רשמי והעברה על-ידי רשות החינוך המקומית.

זבולון אורלב: מהניתוח הזה אני מגיע למסקנה שטוב שהשימוע יהיה ברשות המקומית.

מירב ישראלי: בסעיף 4(ב) הערנו לגבי תלמיד בחינוך המיוחד כאשר צריך לומר במפורש שהתלמיד והוריו יכולים להביא גם מישהו מטעמם.

מירב ישראלי: האם מספיק לשלוח בדואר רשום או את ההחלטה אפשר לתת לתלמיד ביד?

זבולון אורלב: "כל תלמיד זכאי להיבחן בבחינת בגרות ממשלתית הקיימת במוסד החינוך שבו הוא לומד אלא אם לא עמד התלמיד בתנאים הבאים: תוכנית הלימודים של הכיתה שבה למד אינה תואמת את דרישות תוכנית הלימודים לצורך בחינת הבגרות שבה בחר להיבחן".

תלמיד: למה בתקנה שיש לנו פה אין סעיף לגבי הפרשי ימים בין בחינת בגרות אחת לשנייה.

תלמיד: מה שקורה אצלי זה שבשבוע אחד אני נבחן בשלוש מקצועות ולדעתי זה קצת מוגזם.

זבולון אורלב: אני שואל שאלה מהותית.

זבולון אורלב: מה קורה עם ילד שרוצה להיבחן במתמטיקה בחמש יחידות ולבית-הספר יש תוכנית לימודים, יש מורים ויש כיתה אחת שלומדת לחמש יחידות אבל לא מאשרים לו.

זבולון אורלב: זכותו לגשת או זכותו לא לגשת?

זבולון אורלב: זו השאלה כרגע.

זבולון אורלב: רבותיי, הישיבה הפורמלית של הוועדה ננעלת.

זבולון אורלב: אני מבקש ממירב להמשיך לנהל את הישיבה כהתייעצות על-מנת לסכם את הדבר הזה ולנסות לגבש איזה שהן הסכמות.

זבולון אורלב: מה שיוסכם כאן, מוסכם גם עלי.

זבולון אורלב: יש פה מספיק איזון דעות ומה שמוסכם על כולם, מוסכם גם עלי.

זבולון אורלב: אם תאמר מירב שזה לא ממלא את החובה, נקבע ישיבה פורמלית של חמש דקות כדי לאשר את התקנות.

זבולון אורלב: אנחנו לא נהיה הסיבה לעיכוב.

זבולון אורלב: אם הגעתם לנוסח מוסכם עם מירב, זה בסדר.